NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu poskytnutia a uvoľnenia finančných prostriedkov z rozpočtu Fondu národného majetku SR schválených pre rok 2002 pre Ministerstvo zdravotníctva SR na dofinancovanie a oddlženie štátnych zdravotníckych zariadení a zdravotných poisťovní.

Číslo materiálu:		
Predkladateľ:	minister zdravotníctva	
Vláda
A.	schvaľuje
A.1. poskytnutie a uvoľnenie finančných prostriedkov z rozpočtu Fondu národného majetku  SR, schválených pre rok 2002, podľa § 28 ods. 3 písm. b) zák. č. 92/1991 Zb. o podmienkach prevodu majetku štátu na iné osoby v znení neskorších predpisov pre Ministerstvo zdravotníctva SR v čiastke 3 685 mil. Sk na dofinancovanie a oddlženie štátnych zdravotníckych zariadení a zdravotných poisťovní;
B.	súhlasí
B.1. s riešením záväzkov po lehote splatnosti vykazovaných štátnymi zdravotníckymi               zariadeniami a zdravotnými poisťovňami do 31. mája 2002;
B.2.  s použitím finančných prostriedkov na úhradu  záväzkov (dlhov) zdravotných poisťovní vykazovaných voči štátnym zdravotníckym zariadeniam do 31. 5. 2002;

C.	ukladá
 ministrovi zdravotníctva
C.1. uzavrieť s Fondom národného majetku SR zmluvu o poskytnutí finančných prostriedkov  v zmysle bodu A.1. tohto uznesenia
 T:  do 20. júla  2002.
ministrovi dopravy, pôšt a telekomunikácií
C.2. zabezpečiť, aby z objemu 4 400 mil. Sk, ktoré na základe uznesenia vlády SR č.                  790/2001 dostanú Železnice Slovenskej republiky v roku 2002 na úhradu starých dlhov objem finančných prostriedkov vo výške 2 915 mil. Sk, boli uvoľnené a následne použité finančné zdroje v zmysle schváleného rozpočtu FNM SR na rok 2002 v bode 1. v objeme 1 000 mil. Sk ako čiastočná splátka dlžného poistného (istiny) ŽSR voči Spoločnej zdravotnej poisťovni
T:  do 7 dní po obdržaní finančných prostriedkov z FNM SR.
D.	odporúča
prezidentovi prezídia Fondu národného majetku SR 
D.1. uzavrieť s Ministerstvom zdravotníctva SR zmluvu o poskytnutí finančných prostriedkov v zmysle bodu A.1. tohto uznesenia 
T:  do 20. júla  2002.
D.2. zabezpečiť zdroje na realizovanie bodu A.1.  tohto uznesenia a poukázať ich na účet Ministerstva zdravotníctva SR 
T:  do 31. júla 2002.

D.3. Zabezpečiť  zdroje na realizovanie bodu C. 2. tohto uznesenia a poukázať ich na účet  Ministerstva dopravy, pôšt  a telekomunikácií  SR

T:  do 31. júla 2002

E.	ruší
	
		E.1.	prílohy č. 1 a č. 3 uznesenia vlády SR č. 502  zo 6. 6. 2001;

Vykonajú: 	minister zdravotníctva
		minister dopravy pôšt a telekomunikácií, 

Na vedomie:	prezident  prezídia Fondu národného majetku SR